Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: — a fogyasztóvédelemről szóló 1997. évi CLV. törvény 6. § f) pontjára — mely a szolgáltatás nyújtásának
Paragraph Index: 1985

— a fogyasztóvédelemről szóló 1997. évi CLV. törvény 6. § f) pontjára — mely a szolgáltatás nyújtásának jogosulatlan megtagadását jogsértőnek minősíti; — és az üzletek működéséről és a belkereskedelmi tevékenység folytatásának feltételéről szóló 4/1997. (I. 22.) Korm. rendelet 23/A. §-ra, mely kimondja, hogy az üzlet biztonsági őrei és dolgozói, munkavégzésük során tevékenységükkel nem sérthetik a vásárlók személyes jogait. A fogyasztóvédelmi felügyelőség vizsgálatának kérése mellett, az esetek körülményeitől függően, azt tanácsoltuk panaszosainknak, hogy indítsanak személyiségi jogi pert, becsületsértés miatt szabálysértési vagy bírósági eljárást. Hiszen a fogyasztóvédelmi felügyelőség eljárása, és annak lehetséges szankciói csupán a jövőre nézve riasztják el az üzlet tulajdonosát hasonló magatartásoktól. A megtörtént jogsértést — mely az Alkotmány által védett legnagyobb érték, az emberi méltóság ellen irányul — azonban mindez nem kompenzálhatja. Kialakult tehát egy joggyakorlat, amely — alkalmas a jogsértés feltárására — a fogyasztóvédelmi felügyelőség által kisebbségi származású állampolgárokkal együtt végzett „próbavásárlás” segítségével; — megfelelő szankciót tartalmaz — bírság, az üzlet átmeneti bezárása; becsületsértés szabálysértése esetén pénzbírság, vétsége esetén szabadságvesztés, bírság vagy közérdekű munka; — és megfelelő kompenzációt — személyiségi jogi per megnyerése esetén kártérítést — szolgáltathat. Ezzel a gyakorlattal kapcsolatban az 1999-es év folyamán a következő problémák merültek fel a jegyzők eljárásában:

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes